Ku Kirim Cinta

Ku Kirim Cinta ialah sebuah siri drama televisyen Malaysia 2017 arahan Raja Ahmad Alauddin, dibintangi oleh Ayda Jebat, Redza Rosli, dan Julia Farhana Marin. Siri ini memulakan tayangan perdana di Slot Akasia TV3 bermula 22 Mei 2017 menggantikan Shhh... I Love You.

Sinopsis 
Zarul dan Nisha terkenal sebagai pasangan paling romantik di kolej mereka. Kehebatan Zarul merangkai ayat-ayat cinta memang memukau. Selepas menamatkan pengajian Diploma, Nisha ditawarkan belajar di Australia, manakala Zarul meneruskan pengajian ijazah di tanah air. Ketika Nisha di Autsralia, percintaan mereka diteruskan lewat e-mail dan WhatsApp. 

Setahun kemudian, Zarul disahkan menghidapi leukimia tahap kritikal dan hayatnya tidak lama. Zarul menyembunyikan penyakitnya daripada Nisha dan membalas kiriman rindu Nisha seperti biasa. Apabila keadaan Zarul makin kritikal, Zarul meminta sepupunya Farhan menyamar sebagai dia untuk membalas e-mail dan WhatsApp Nisha kerana tidak mahu pelajaran Nisha terganggu. Jika dia ditakdirkan meninggal, Zarul mahu Farhan terus melayani Nisha sehingga Nisha habis belajar.

Pelakon 
 Ayda Jebat sebagai Nisha
 Redza Rosli sebagai Farhan
 Julia Farhana Marin sebagai Liyana
 Fizz Fairuz sebagai Nordin
 Fahad Iman sebagai Zarul
 Rosnah Johari sebagai Maisara
 Roy Azman sebagai Hamid
 Nadia Mustafar sebagai Nadia
 Zarina Zainuddin sebagai Zainab
 Wilma Muhammad sebagai Fatimah
 Lan Siro sebagai Muiz
 Razak Ahmad sebagai Haji Shuib

Runut Bunyi 
 Akhirnya Cinta - Salma
 Pesan - Irfan Haris
 Selamat Tinggal Cinta - 6ixth Sense

Rujukan

Drama Melayu
Rancangan TV3